Neuvoston asetus (EY, Euratom) Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2004 {SEK (2004) 1445 } /* KOM/2004/0761 lopull. */





Bryssel, 16.11.2004 KOM(2004) 761 lopullinen Ehdotus: NEUVOSTON ASETUS (EY, Euratom) Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2004 (komission esittämä){SEK (2004) 1445 } PERUSTELUT JOHDANTO-OSA Eurostat on laatinut henkilöstösääntöjen liitteessä XI olevan 1 artiklan mukaisesti kertomuksen elinkustannusten kehityksestä Brysselissä, kansallisten virkamiesten palkkojen ostovoiman kehityksestä ja korjauskertoimien perusteena olevista hintapariteeteista. Neuvosto päättää liitteessä XI olevan 3 artiklan mukaisesti ennen jokaisen vuoden loppua komission ehdotuksen perusteella palkkojen ja eläkkeiden mukauttamisesta, joka perustuu edellä mainittuihin tekijöihin. Mukautuksia sovelletaan 1 päivästä heinäkuuta. Kansallisten virkamiesten palkkojen ostovoiman kehitys (erityisindikaattori) Eurostat on määrittänyt keskushallintojen palveluksessa olevien kansallisten virkamiesten nettopalkkojen inflaatiokorjatun kehityksen liitteessä XI olevan 1 artiklan 4 kohdassa mainituissa kahdeksassa jäsenvaltiossa niiden toimittamien tietojen pohjalta. Kansallisten virkamiesten palkkojen ostovoiman keskimääräinen kehitys heinäkuusta 2003 heinäkuuhun 2004 oli erityisindikaattorilla mitattuna -1,2 prosenttia. Elinkustannusten kehitys Brysselissä (Brysselin kansainvälinen indeksi) Eurostat on määrittänyt Belgian viranomaisten toimittamien tietojen perusteella elinkustannusten kehityksen Brysselissä Euroopan yhteisöjen virkamiesten osalta. Elinkustannusten kehitys Brysselissä kesäkuusta 2003 kesäkuuhun 2004 on Eurostatin laskemalla kansainvälisellä indikaattorilla mitattuna 1,9 prosenttia. Palkkojen ja eläkkeiden mukauttaminen Belgiassa ja Luxemburgissa Mukautuksen arvo saadaan kertomalla erityisindikaattori -1,2 prosenttia Brysselin kansainvälisellä indeksillä 1,9 prosenttia. (101,9 % x 98,8 %) / 100 – 100 = 0,7 % Belgian ja Luxemburgin palkkojen ja eläkkeiden nettomukautus on siis 0,7 prosenttia. Henkilöstösääntöjen liitteessä XI olevan 3 artiklan säännösten mukaisesti korjauskertoimia ei sovelleta Belgiassa eikä Luxemburgissa. Palkkojen ja eläkkeiden mukauttaminen muissa MAISSA KUIN BELGIASSA JA LUXEMBURGISSA Muissa maissa kuin Belgiassa ja Luxemburgissa palkkojen ja eläkkeiden mukautukset riippuvat Belgian ja Luxemburgin mukautuksesta sekä korjauskertoimien ja valuuttakurssin vaihtelusta. Asetuksesta ilmeneviin palkkoihin, eläkkeisiin ja palkanosan siirtoihin sovellettavat korjauskertoimet on laskettu seuraavasti: Muiden asemapaikkojen kuin Belgian ja Luxemburgin virkamiehiin sovellettavat korjauskertoimet Eurostat on laskenut kansallisten tilastokeskusten myötävaikutuksella hintapariteetit, joiden avulla määritetään 1 päivänä heinäkuuta 2004 palkkoja vastaavat ostovoimat viitekaupungin Brysselin ja muiden asemapaikkojen välillä. Korjauskertoimet, joita sovelletaan muissa jäsenvaltioissa kuin Belgiassa ja Luxemburgissa työskenteleville Euroopan yhteisöjen virkamiehille maksettuihin palkkoihin, vahvistetaan hintapariteettien ja Euroopan yhteisöjen talousarvion täytäntöönpanossa sovellettavien valuuttakurssien suhteen mukaisesti 1 päivänä heinäkuuta 2004. Muissa maissa kuin Belgiassa ja Luxemburgissa asuviin eläkkeensaajiin ja palkansiirtoihin sovellettavat korjauskertoimet Eurostat on laskenut kansallisten tilastokeskusten myötävaikutuksella hintapariteetit, joiden avulla määritetään 1 päivänä heinäkuuta eläkkeitä vastaavat ostovoimat viitekaupungin Brysselin ja muiden asuinmaiden välillä. Niiden henkilöiden eläkkeitä varten lasketut korjauskertoimet, joiden asuinpaikka on muissa maissa kuin Belgiassa tai Luxemburgissa, vahvistetaan hintaperiteettien ja valuuttakurssin suhteen mukaisesti 1 päivänä heinäkuuta 2004. Henkilöstösääntöjen liitteessä VII olevan 17 artiklan säännösten mukaan mainitut kertoimet ovat suoraan sovellettavissa virkamiesten ja muun henkilöstön palkansiirtoihin 1 päivästä tammikuuta 2005. Henkilöstösääntöjen liitteessä XIII olevan 20 artiklan säännösten mukaan korjauskertoimia sovelletaan eläkkeisiin vain ennen 1 päivää toukokuuta 2004 ansaittuja oikeuksia vastaavalta osalta. Mainitun artiklan 2 kohdan säännösten mukaan eläkkeisiin sovellettavatkorjauskertoimet saadaan painottamalla virkamiesten korjauskertoimia 80 prosentilla ja eläkkeitä varten laskettuja korjauskertoimia 20 prosentilla. Toukokuun 1 päivästä 2005 painotus on 60 prosenttia virkamiehiin sovellettavien korjauskertoimien ja 40 prosenttia eläkkeitä varten laskettujen korjauskertoimien osalta. Korjauskertoimien soveltamispäivä Soveltamispäivä on 1 päivä heinäkuuta 2004 kaikkien paikkakuntien osalta, lukuun ottamatta niitä, joissa elinkustannukset ovat nousseet huomattavasti. Jälkimmäisten osalta korjauskerrointa aletaan soveltaa 16 päivänä toukokuuta, jos elinkustannukset ovat nousseet yli 6,3 prosenttia, tai 1 päivänä toukokuuta, jos elinkustannukset ovat nousseet yli 12,6 prosenttia. Elinkustannusten kehitys muilla paikkakunnilla kuin Belgiassa ja Luxemburgissa mitataan implisiittisten indeksien avulla. Nämä indeksit saadaan kertomalla Brysselin kansainvälinen indeksi hintapariteetin muutoksella. Mukautusta varten soveltamispäivä ennakoidaan mainituille paikkakunnille seuraavasti: - Virkamiehiin sovellettavat korjauskertoimet: ei yhtään paikkakuntaa. - Eläkkeensaajiin sovellettavat korjauskertoimet: ei yhtään paikkakuntaa. Muut nettopalkkaan vaikuttavat tekijät On paikallaan muistuttaa, että palkkojen mukautusmenetelmän uudistamisesta (henkilöstösääntöjen liite XI) 22.3.2004 tehdyn neuvoston päätöksen mukaan - otetaan käyttöön palkkoihin vaikuttava erityismaksu, jonka määrä nousee 2,5 prosentista 2,93 prosenttiin ja joka tulee voimaan 1 päivänä tammikuuta 2005; - otetaan käyttöön uusi mukautusmenetelmä, jota sovelletaan henkilöstön eläkejärjestelmään maksettavaan osuuteen. Tämän seurauksena maksuosuus nousee 9,25 prosentista 9,75 prosenttiin 1 päivästä heinäkuuta 2004. Ehdotus: NEUVOSTON ASETUS (EY, Euratom) Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2004 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan, ottaa huomioon asetuksella (ETY, Euratom, EHTY) n:o 259/68[1] vahvistetut Euroopan yhteisöjen virkamiehiin sovellettavat henkilöstösäännöt ja muuta henkilöstöä koskevat palvelussuhteen ehdot, ja erityisesti hankilöstösääntöjen 63, 64, 65 ja 82 artiklan sekä liitteet VII, XI ja XIII ja palvelussuhteen ehtojen 20 artiklan 1 kohdan, 64 artiklan ja 92 artiklan, ottaa huomioon komission ehdotuksen, sekä katsoo seuraavaa: Jotta Euroopan yhteisöjen virkamiehille ja muulle henkilöstölle voidaan taata jäsenvaltioiden kansallisten virkamiesten ostovoiman kehitystä vastaava kehitys, on paikallaan mukauttaa Euroopan yhteisöjen virkamiesten ja muun henkilöstön palkkoja ja eläkkeitä vuoden 2004 tarkistuksen yhteydessä, ON ANTANUT TÄMÄN ASETUKSEN: 1 artikla Korvataan 1 päivästä heinäkuuta 2004 henkilöstösääntöjen 63 artiklan toisessa kohdassa oleva ilmaisu ”1 päivästä heinäkuuta 2003” ilmaisulla ”1 päivästä heinäkuuta 2004”. 2 artikla Korvataan 1 päivästä heinäkuuta 2004 henkilöstösääntöjen 66 artiklassa oleva taulukko, joka koskee palkkojen ja eläkkeiden laskemiseen sovellettavia kuukausittaisia peruspalkkoja, seuraavalla taulukolla: [pic] 3 artikla Vahvistetaan jäljempänä luetelluissa maissa tai asemapaikoissa työskentelevien virkamiesten ja muun henkilöstön palkkoihin sovellettavat korjauskertoimet 16 päivästä toukokuuta 2004 seuraavasti:- Ei ole. Vahvistetaan jäljempänä luetelluissa maissa asuvien virkamiesten ja muun henkilöstön eläkkeisiin sovellettavat korjauskertoimet 16 päivästä toukokuuta 2004 seuraavasti: - Ei ole. 4 artikla Vahvistetaan 1 päivästä heinäkuuta 2004 henkilöstösääntöjen 64 artiklan nojalla virkamiesten ja muun henkilöstön palkkoihin sovellettavat korjauskertoimet jäljempänä olevan taulukon sarakkeen 2 mukaisesti. Vahvistetaan 1 päivästä tammikuuta 2005 henkilöstösääntöjen liitteessä VII olevan 17 artiklan 3 kohdan nojalla virkamiesten ja muun henkilöstön palkansiirtoihin sovellettavat korjauskertoimet jäljempänä olevan taulukon sarakkeen 3 mukaisesti. Vahvistetaan 1 päivästä heinäkuuta 2004 henkilöstösääntöjen liitteessä XIII olevan 20 artiklan 2 kohdan nojalla eläkkeisiin sovellettavat korjauskertoimet jäljempänä olevan taulukon sarakkeen 4 mukaisesti. Vahvistetaan 1 päivästä toukokuuta 2005 henkilöstösääntöjen liitteessä XIII olevan 20 artiklan 2 kohdan nojalla eläkkeisiin sovellettavat korjauskertoimet jäljempänä olevan taulukon sarakkeen 5 mukaisesti. [pic] 5 artikla Vahvistetaan 1 päivästä heinäkuuta 2004 henkilöstösääntöjen 42 a artiklassa tarkoitetun vanhempainloman aikaisen lisän määräksi 804,36 euroa ja yksinhuoltajavanhemmille 1 072,48 euroa. 6 artikla Vahvistetaan 1 päivästä heinäkuuta 2004 henkilöstösääntöjen liitteessä VII olevan 1 artiklan 1 kohdassa tarkoitetun kotitalouslisän perusosaksi 150,44 euroa. Vahvistetaan 1 päivästä heinäkuuta 2004 henkilöstösääntöjen liitteessä VII olevan 2 artiklan 1 kohdassa tarkoitetun huollettavasta lapsesta maksettavan lisän määräksi 328,73 euroa. Vahvistetaan 1 päivästä heinäkuuta 2004 henkilöstösääntöjen liitteessä VII olevan 3 artiklan 1 kohdassa tarkoitetun koulutuslisän määräksi 223,05 euroa. Vahvistetaan 1 päivästä heinäkuuta 2004 henkilöstösääntöjen liitteessä VII olevan 3 artiklan 2 kohdassa tarkoitetun koulutuslisän määräksi 80,30 euroa. Vahvistetaan 1 päivästä heinäkuuta 2004 henkilöstösääntöjen 69 artiklassa ja sen liitteessä VII olevan 4 artiklan 1 kohdan toisessa alakohdassa tarkoitetun ulkomaankorvauksen vähimmäismääräksi 445,88 euroa. 7 artikla Mukautetaan 1 päivästä tammikuuta 2005 henkilöstösääntöjen liitteessä VII olevassa 8 artiklassa tarkoitettu kilometrikorvaus seuraavasti: 0 euroa kilometriltä matkaosuudelta, jonka pituus on 0–200 km 0,3343 euroa kilometriltä matkaosuudelta, jonka pituus on 201–1 000 km 0,5572 euroa kilometriltä matkaosuudelta, jonka pituus on 1 001–2 000 km 0,3343 euroa kilometriltä matkaosuudelta, jonka pituus on 2 001–3 000 km 0,1114 euroa kilometriltä matkaosuudelta, jonka pituus on 3 001–4 000 km 0,0536 euroa kilometriltä matkaosuudelta, jonka pituus on 4 001–10 000 km 0 euroa kilometriltä matkaosuudelta, jonka pituus ylittää 10 000 km. Edellä oleviin lisätään kiinteämääräinen lisäkorvaus seuraavasti: - 167,16 euroa, jos asemapaikan ja lähtöpaikkakunnan välinen etäisyys rautateitse on 725–1 450 kilometriä, - 334,31 euroa, jos asemapaikan ja lähtöpaikkakunnan välinen etäisyys rautateitse on vähintään 1 450 kilometriä. 8 artikla Vahvistetaan 1 päivästä heinäkuuta 2004 henkilöstösääntöjen liitteessä VII olevan 10 artiklan 1 kohdassa tarkoitetun päivärahan määräksi - 34,55 euroa virkamiehelle, jolla on oikeus kotitalouslisään, - 27,86 euroa virkamiehelle, jolla ei ole oikeutta kotitalouslisään. 9 artikla Vahvistetaan 1 päivästä heinäkuuta 2004 muuhun henkilöstöön sovellettavien palvelussuhteen ehtojen 24 artiklan 3 kohdassa tarkoitetun asettautumiskorvauksen vähimmäismääräksi - 983,69 euroa henkilölle, jolla on oikeus kotitalouslisään, - 584,90 euroa henkilölle, jolla ei ole oikeutta kotitalouslisään. 10 artikla Vahvistetaan 1 päivästä heinäkuuta 2004 muuhun henkilöstöön sovellettavien palvelussuhteen ehtojen 28 a artiklan 3 kohdan toisessa alakohdassa tarkoitetun työttömyyskorvauksen vähimmäismääräksi 1 179,72 euroa, enimmäismääräksi 2 359,44 euroa ja kiinteämääräiseksi vähennykseksi 1 072,48 euroa. 11 artikla Korvataan muuta henkilöstöä koskevien palvelussuhteen ehtojen 63 artiklassa oleva kuukausittaisia peruspalkkoja koskeva taulukko 1 päivästä heinäkuuta 2004 seuraavasti: [pic] 12 artikla Korvataan muuta henkilöstöä koskevien palvelussuhteen ehtojen 93 artiklassa oleva kuukausittaisia peruspalkkoja koskeva taulukko 1 päivästä heinäkuuta 2004 seuraavasti: [pic] 13 artikla Vahvistetaan 1 päivästä heinäkuuta 2004 muuhun henkilöstöön sovellettavien palvelussuhteen ehtojen 94 artiklassa tarkoitetun asettautumiskorvauksen vähimmäismääräksi - 739,90 euroa henkilölle, jolla on oikeus kotitalouslisään, - 438,67 euroa henkilölle, jolla ei ole oikeutta kotitalouslisään. 14 artikla Vahvistetaan 1 päivästä heinäkuuta 2004 muuhun henkilöstöön sovellettavien palvelussuhteen ehtojen 96 artiklan 3 kohdan toisessa alakohdassa tarkoitetun työttömyyskorvauksen vähimmäismääräksi 884,79 euroa, enimmäismääräksi 1 769,58 euroa ja kiinteämääräiseksi vähennykseksi 804,36 euroa. 15 artikla Vahvistetaan 1 päivästä heinäkuuta 2004 neuvoston asetuksen (EHTY, ETY, Euratom) N:o 300/76[2] 1 artiklassa säädetyiksi korvauksiksi keskeytyksettä tai vuorotyössä tehtäviään hoitaville virkamiehille 337,16 euroa, 508,90 euroa, 556,42 euroa ja 758,58 euroa. 16 artikla Korjataan 1 päivästä heinäkuuta 2004 neuvoston asetuksen (ETY, Euratom, EHTY) N:o 260/68[3] 4 artiklassa esitettyjä määriä kertoimella 4,867097. 17 artikla Korvataan 1 päivästä heinäkuuta 2004 henkilöstösääntöjen liitteessä XIII olevassa 8 artiklassa esitetty sovellettavia määriä koskeva taulukko seuraavalla taulukolla: [pic] 18 artikla Vahvistetaan 1 päivästä heinäkuuta 2004 henkilöstösääntöjen liitteessä XIII olevassa 14 artiklassa tarkoitetun huollettavasta lapsesta maksettavan lisän määriksi: [pic] 19 artikla Vahvistetaan 1 päivästä heinäkuuta 2004 henkilöstösääntöjen liitteessä XIII olevassa 15 artiklassa tarkoitetun koulutuslisän määriksi: [pic] 20 artikla Vahvistetaan 1 päivästä heinäkuuta 2004 henkilöstösääntöjen liitteessä XIII olevan 18 artiklan soveltamiseksi ennen 1 päivää toukokuuta 2004 voimassaolevassa henkilöstösääntöjen liitteessä VII olevassa 4 a artiklassa mainitun kiinteämääräisen korvauksen määräksi - 116,32 euroa kuukaudessa virkamiehille, joiden palkkaluokka on C 4 tai C 5, - 178,34 euroa kuukaudessa virkamiehille, joiden palkkaluokka on C 1, C 2 tai C 3. 21 artikla Tämä asetus tulee voimaan seuraavana päivänä sen jälkeen, kun se on julkaistu Euroopanunionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja +++++ TABLE +++++ [1] Asetus sellaisena kuin se on viimeksi muutettuna asetuksella (EY, EHTY, Euratom) N:o …, EYVL L 56, 4.3.1968, s. 1. [2] Neuvoston asetus (EHTY, ETY, Euratom) N:o 300/76, annettu 9 päivänä helmikuuta 1976, edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää keskeytyksettä tai vuorotyössä tehtäviään hoitaville virkamiehille EYVL L 38, 13.2.1976, s. 1). Asetus sellaisena kuin se on täydennettynä asetuksella (Euratom, EHTY, ETY) N:o 1307/87 (EYVL L 124, 13.5.1987, s. 6) ja viimeksi muutettuna asetuksella (EY, EHTY, Euratom) N:o … (EUVL L …, 1.1.2004, s. 1). [3] Neuvoston asetus (ETY, Euratom, EHTY) N:o 260/68, annettu 29 päivänä helmikuuta 1968, Euroopan yhteisöille suoritettavaan veroon sovellettavien edellytysten ja menettelyjen vahvistamisesta (EYVL L 56, 4.3.1968, s. 8). Asetus sellaisena kuin se on viimeksi muutettuna asetuksella (Euratom, EHTY, EY) N:o … (EUVL L …, …, s. 1).